alexandrainst/scandi-wiki huggingface dataset:
Guissezholmen fuglereservat

Guissezholmen fuglereservat er eit fuglereservat oppretta ved forskrift av 1. juni 1973 i medhald av Svalbardlova. Guissezholmen fuglereservat omfattar holmane ved Kapp Guissez på austsida av munningen av Krossfjorden på sørvestsida av Haakon VII Land på Spitsbergen på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
Verneområde på Svalbard 

Naturreservat på Svalbard
Verneområde oppretta i 1973
Forlandsøyane fuglereservat

Forlandsøyane fuglereservat er eit fuglereservat oppretta ved forskrift av 1. juni 1973 i medhald av Svalbardlova. Guissezholmen fuglereservat omfatter Forlandsøyane, tre små øyar på utsidan av vestkysten av Forlandsletta, sør for Prins Karls Forland på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
 Verneområde på Svalbard 
 Forlandsøyane fuglereservat 

Naturreservat på Svalbard
Verneområde oppretta i 1973
Dunøyane fuglereservat

Forlandsøyane fuglereservat er eit fuglereservat oppretta ved forskrift av 1. juni 1973 i medhald av Svalbardlova. Forlandsøyane fuglereservat omfattar alle øyar og skjer vest for Dunøysundet, utanfor kysten av den sørvestre delen av Wedel Jarlsberg Land på Spitsbergen på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
 Verneområde på Svalbard 
 Dunøyane fuglereservat 

Naturreservat på Svalbard
Verneområde oppretta i 1973
Boheman fuglereservat

Boheman fuglereservat er eit fuglereservat oppretta ved forskrift av 1. juni 1973 i medhald av Svalbardlova. Boheman fuglereservat omfattar småøyene sør for Boheman-flya søraust på Oscar II Land på Spitsbergen på Svalbard.

Førmålet med fredinga er å sikre eit viktig hekke- og opphaldsområde for fugl, særskild ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
 Verneområde på Svalbard 
 Boheman fuglereservat 

Naturreservat på Svalbard
Verneområde oppretta i 1973
Blomstrandhamna fuglereservat

Blomstrandhamna fuglereservat er eit fuglereservat oppretta ved forskrift av 1. juni 1973 i medhald av Svalbardlova. Blomstrandhamna fuglereservat omfattar holmen i Blomstrandhamna på Haakon VII Land på Spitsbergen på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Bakgrunnsstoff 
 Kart over verneområde på Svalbard  (pdf)

Naturreservat på Svalbard
Verneområde oppretta i 1973
Skorpa i Dønna

Skorpa er ei øy i Dønna kommune på Helgelandskysten.
Skorpa ligg vest for Sandnessjøen. Det meste av øya er fjell, det høgaste punktet på Skorpfjellet ligg 232 m.o.h. Det var fast busetnad på øya fram til 2005. I dag vert Skorpa hovudsakleg nytta til fritidsbustadar og beite for sau.

Matrikkelgarden Skorpa har gardsnummer 59 i Dønna.

Øynamnet vert i lokal dialekt uttalt skorpo, i dativ også i skorpen eller på skorpen.

Historie 

Fleire gravrøyser frå yngre steinalder og ein celt frå bronsealderen viser at folk har brukt Skorpa i lang tid.

Skorpa er nemnd i skattelistene frå tiendpengeskatten i 1521, då betalte Truid Erlandson på Skorpa 20 1/2 lodd sølv i formueskatt, meir enn tre gonger gjennomsnittleg skattebeløp.

Så seint som 1618 betalte ei enkje odelsskatt for garden. På 1640-talet høyrde garden til det store jordegodset futeenka Anne Jonsdotter hadde samla. I 1801 vart garden ved makeskifte overført til Herøy kyrkje. I 1847 kjøpte leilendingen garden av kyrkje- og skolefondet.

Garden vart sidan delt, slik at det på det meste var fire gardar og to husmannsplassar i drift på Øya. På 1920-talet var det eit klippfisktørkeri på Skorpa. Frå midt på 1930-talet til midt på 1950-talet låg trygdekontoret for Nordvik på Skorpa.

Skorpa høyrde til Herøy kommune til Nordvik kommune vart skilt ut frå Herøy. Frå 1962 har øya høyrd til Dønna kommune. I kyrkjeleg samanheng har øya sokna til Herøy kyrkje, Stamnes kyrkje og Hæstad kyrkje.

Sjå òg 
 Skorpa som etternamn
 Skorpen som etternamn.
 Omtale av namnet i O. Rygh: Norske Gaardnavne

Geografi i Dønna
Øyar i Nordland
Speak to Me

«Speak to Me» er opningssporet på albumet The Dark Side of the Moon av den britiske rockegruppa Pink Floyd frå 1973. Sporet fungerer som ein slags ouverture, og Nick Mason står som «låtskrivar». Waters hevda derimot seinare at dette var ei «gåve» til Mason, noko han angra på etter han forlet bandet.

Komposisjon 
Sporet er utan tekst eller melodi, men det inneheld ein del konversasjon her og der, i tillegg til eit kort klipp av Clare Torry sin vokal frå «The Great Gig in the Sky» og ein del lydeffektar. Sporet byggjer seg opp mot den første verkelege songen på albumet «Breathe», og dei heng i saman. På enkelte utgåver av albumet er begge songane i lag som første spor, og derfor vert dei ofte spelte i lag på radio.

Lydeffektar 
 Hjarteslag — dette kan ein og høyre på slutte av albumet på songen «Eclipse»
 Tikkande klokker — viser til songen «Time»
 Manisk latter — viser til songen «Brain Damage»
 Kasseapparat — viser til songen «Money»
 Helikopterlyd — viser til songen «On the Run»
 Skrik — viser til songen «The Great Gig in the Sky»

Stemmer 
 «I've been mad for fucking years, absolutely years. I've been over the edge for yonks, been working with bands so long. I think 'Crikey'.»
 «I've always been mad, I know I've been mad, like the most of us are. Very hard to explain why you're mad, even if you're not mad.»

Medverkande
Nick Mason – perkusjon, lydbandeffektar; lydbandsløyfer
Roger Waters – lydbandeffektar; lydbandsløyfer
Richard Wright – baklengs piano

Kjelder

Denne artikkelen bygger på «Speak to Me» frå ,  den 29. juni 2019. 
 oppgav desse kjeldene:

Songar frå 1973
Pink Floyd-songar
Eksperimentelle musikkomposisjonar
Rockeinstrumentalar
Songar skrivne av Nick Mason
Songar produserte av David Gilmour
Songar produserte av Roger Waters
Songar produserte av Richard Wright
Songar produserte av Nick Mason
Breathe

«Breathe» er ein song av det britiske bandet Pink Floyd frå albumet deira The Dark Side of the Moon frå 1973.

Komposisjon
Songen har sakte tempo og fyldig struktur med David Gilmour sin slidegitar og vokal over fleire spor med dempa og varm klang. Ein meiner at songen representerer fødsel. Teksten, som er skriven av Roger Waters, bed lyttaren om å ta ein pause i det tilsynelatande endelause arbeidslivet og leggje merke til meir meiningsfulle syslar i livet.

Songen startar direkte frå «Speak to Me», og på enkelte utgåver av albumet er begge desse første spor på plata. Derfor vert dei ofte spelte i lag på radio.

Breathe (Reprise)
Ein reprise av songen kjem etter «Time» på albumet. Han er på same spor som «Time», og vert derfor ofte oversett som ein del av plata. Reprisen er meir eller mindre identisk til første versjonen, men med eit tredje vers. I tillegg er han ikkje like «rundt i kantane», som «Breathe».

Andre versjonar 
Songen vart spelt på Live 8-konserten og her vart «Breathe» og «Breathe (Reprise)» kombinert til ein song, noko Pink Floyd aldri har gjort før. 
På Roger Waters si soloplate In the Flesh: Live er songen sungen av Doyle Bramhall og Jon Carin.

Medverkande
David Gilmour – elektrisk gitar, fleirspora pedalsteelgitar, solo- og korvokal
Roger Waters – bassgitar
Richard Wright – Hammondorgel, Fender Rhodes elektrisk piano
Nick Mason – trommer

Merknadar

Kjelder

Denne artikkelen bygger på «Breathe (Pink Floyd song)» frå ,  den 29. juni 2019. 
 oppgav desse kjeldene:

Songar frå 1973
Pink Floyd-songar
Rockeballadar
Songar skrivne av David Gilmour
Songar skrivne av Richard Wright
Songar skrivne av Roger Waters
Songar produserte av David Gilmour
Songar produserte av Roger Waters
Songar produserte av Richard Wright
Songar produserte av Nick Mason
On the Run

«On the Run» er ein elektronisk instrumental av det britiske rockebandet Pink Floyd frå albumet deira The Dark Side of the Moon frå 1973. Songen omhandlar stress og mas med det å reise (som Richard Wright sa førte til dødsfrykt) og er driven fram av VCS3-synthesizerar. Då bandet spelte denne songen på konsertar hadde dei eit modellfly som glei langs ein streng frå eine sida av konsertstaden til den andre, og kolliderte i ein svær eksplosjon.

Komposisjon 
Stykket vart danna ved å fore ein sekvens på åtte notar inn i VCS3-synthesizer og auke tempoet på han. High-hat lyden er laga ved hjelp av kvit støy-generatorar. Dei la så på gitarlydar ved å dra eit mikrofonstativ ned grepbreidda, og panorere lyden frå venstre til høgre. Dei brukte òg andre synthesizerlydar, som høyrdest ut som køyretøy som passerte forbi, og gav ein Dopplereffekt. 

Mot slutten av instrumentalen kan ein høyre ein eksplosjon, som gradvis forsvinn og banar veg for dei ringande klokkene på «Time». 

Då The Dark Side of the Moon vart spelt på konsertar i 1972 (før albumet kom ut), vart dette sporet kalla «The Travel Sequence», og i staden for ein kompleks elektronisk instrumental, var han ein enkel gitarimprovisasjon.

Stemmer 
 Etter 27 sekund kan ein høyre ei kvinneleg stemme over ein høgtalar. Dette er ei «flyplass-stemme» som gjev meldingar til dei reisande. Om ein høyrer nøye etter kan ein høyre stemma sei: «Get your tickets and your passports at the ready, we make a brief stop at customs and then we begin. Now boarding flight 215 to Rome from Colorado Fields.» Stemma seier meir enn dette, men druknar i lyden av ein helikopterliknande lyd. 
 Etter 1:54 seier studioarbeidaren Roger the Hat: «Live for today, gone tomorrow. That's me. Ha ha ha!»

Fakta 
 Når ein spelar albumet i lag med filmen The Wizard of Oz frå 1939, syng Dorothy «Over the Rainbow» medan «On the Run» spelar. Dette gjev ein interessant kontrast, og det kan sjå ut som Dorothy kikkar på «fly» som fyk over hovudet på ho. Initialane til begge songane er i tillegg OTR. 
 Då bandet spelte songen på konsertar, gjekk alle (unntatt Wright) av scenen.

Medverkande
 David Gilmour – elektrisk gitar, EMS Synthi AKS
 Roger Waters – VCS3, lydbandeffektar
 Richard Wright – Hammondorgel, Leslie høgtalar
 Nick Mason – perkusjon (hjarteslag), lydbandeffektar

med:

 Peter James – fotsteg
 Roger «The Hat» Manifold – talt vokal

Kjelder

Denne artikkelen bygger på «On the Run (instrumental)» frå ,  den 29. juni 2019. 
 oppgav desse kjeldene:

Songar frå 1973
Pink Floyd-songar
Rockeinstrumentalar
Eksperimentelle musikkomposisjonar
Songar om luftfart
Songar skrivne av David Gilmour
Songar skrivne av Roger Waters
Songar produserte av David Gilmour
Songar produserte av Roger Waters
Songar produserte av Richard Wright
Songar produserte av Nick Mason
Time av Pink Floyd

«Time» er ein song av det britiske rockebandet Pink Floyd på albumet deira The Dark Side of the Moon frå 1973, og er den einaste songen på albumet som er tilskriven til alle fire medlemmane. Han er kjend for den lange introen med ringande klokkar og alarmar, som vart spelt inn som ein stereotest av Alan Parsons, og ikkje laga spesifikt for albumet. 

Songen er ein memento mori som skildrar fenomenet om at tida tilsynelatande går fortare når ein vert eldre, og at dette stundom fører til fortviling på grunn av moglegheiter ein ikkje greip i tidlegare år.

Komposisjon 

Songen opnar med eit hav av klokker og alarmar som ringer og kimar. Kvar klokke vart spelt inn separat i ein antikvitetsbutikk. Etter dette følgjer eit to minutt langt og skummelt parti, som vert dominert av Nick Mason sine rototommar. David Gilmour syng solovokalen på versa, medan Richard Wright syng refrenget med kvinnelege koristar. Teksten til Roger Waters handlar om at livet ikkje går ut på å førebu seg på det neste som skjer, men om å ta kontroll over sin eigen lagnad. Gilmour spelar ein gitarsolo over same akkordprogresjon som i versa og refrenget. Gitarsoloen vert rekna for å vere ein av Gilmour sine aller beste, og ein av dei beste gitarsoloane i rockehistoria. Songen glir rett over i «Breathe (Reprise)», som alltid er på same spor på plata.

Fakta 
 Songen vart gjeven ut som b-sida til singelen «Us and Them» i USA, og nådde 101. plass på Billboardlista.
 Internettsida DigitalDreamDoor kåra teksten til den nestbeste songteksten nokonsinne, berre slått av «Desolation Row» av Bob Dylan.
 Beastie Boys brukte eit utdrag av «Time» på songen deira «Looking Down the Barrel of a Gun» frå albumet Paul's Boutique.
 The Prodigy brukte dei ringjande klokkene på spora sine «Claustrophobic Sting» og «Wake Up Call»
 Etter at klokkene er ferdig å ringe, er tempoet i songen nøyaktig 60 slag i minuttet.

Medverkande
 David Gilmour – elektrisk gitar, solovokal (vers og «Breathe (Reprise)») og korvokal (mellomspel og «Breathe (Reprise)»)
 Richard Wright – Farfisaorgel, Wurlitzer elektrisk piano, EMS VCS 3 og solovokal (mellomspel)
 Roger Waters – bassgitar
 Nick Mason – trommer og rototom

med:

 Doris Troy – korvokal
 Lesley Duncan – korvokal
 Liza Strike – korvokal
 Barry St. John – korvokal

Andre versjonar 
 Konserversjonar vart gjeve ut på både Delicate Sound Of Thunder og P*U*L*S*E
 Roger Waters har gjeve songen ut på konsertalbumet In the Flesh: Live, ein versjon der han syng vokalen sjølv.

Kjelder

Denne artikkelen bygger på «Time (Pink Floyd song)» frå ,  den 5. januar 2007. 
 oppgav desse kjeldene:

Songar frå 1973
Pink Floyd-songar
Songar om alderdom
Songar skrivne av David Gilmour
Songar skrivne av Nick Mason
Songar skrivne av Richard Wright
Songar skrivne av Roger Waters
Songar produserte av David Gilmour
Songar produserte av Roger Waters
Songar produserte av Richard Wright
Songar produserte av Nick Mason
Thorleif Haug

Thorleif Haug () var ein norsk skilaupar fødd i Lier. Han vert halden for å ha vore den beste skilauparen i verda rundt 1920 og då dominerte han i både langrenn og kombinert, attåt at han gjorde seg gjeldande i hopp. I dei fyrste olympiske vinterleikane i 1924 i Chamonix tok han tre gullmedaljar (18 km, 50 km og kombinert). Haug vann femmila i Holmenkollrenna heile seks gonger, noko ingen andre har klart verken før eller seinare. I 1919, 1920 og 1921 vann han både kombinerttevlinga og 5-mila. I 1919 fekk han Holmenkollmedaljen saman med Otto Aasen. Thorleif Haug var medlem i Drafn. Av yrke var han røyrleggjar. Han døydde av lungebrann berre førti år gammal. I 1946 vart det sett opp ein statue av Haug i Drammen, denne er laga av bilethoggaren Per Palle Storm.

OL-medaljar 
 1924  - Chamonix -  Gull i langrenn 18 km
 1924  - Chamonix -  Gull i langrenn 50 km
 1924  - Chamonix -  Gull i kombinert

Norske langrennsløparar
Norske kombinertløparar
Norske skihopparar
Vinnarar av Holmenkollmedaljen
Kongepokalvinnarar i skiidrett
Olympiske meistrar for Noreg
Verdsmeistrar i langrenn
Verdsmeistrar i kombinert
Medaljevinnarar under vinter-OL 1924
Norske deltakarar under vinter-OL 1924
Kombinertløparar under vinter-OL 1924
Langrennsløparar under vinter-OL 1924
Skihopparar under vinter-OL 1924
Noregsmeistrar i kombinert
Noregsmeistrar i langrenn
Folk frå Lier
Årdal i Gloppen

Årdal er ei bygd som ligg i Breim i Gloppen kommune i Vestland. Bygda har rundt 60 innbyggjarar, og dei fleste driv med landbruk. Mest geiter og kyr, men også griser. Frå Årdalen kan ein nå fleire nærtliggjande fjell, som Blåfjellet eller Svenskenipa, eit godt utgangspunkt er frå Årdalsstøylen. Du kan også nå Eggedalen og Svenskedalen.

Busetnader i Gloppen
Gardar i Gloppen
Breim
Heiltalsring

Ein heiltalsring eller integritetsdomene er ein kommutativ ring med identitet slik at dersom , så er anten  eller . Alle endelege kroppar er heiltalsringar, men ikkje alle heiltalsringar er kroppar. Det enklaste dømet på ein heiltalsring som ikkje er ein kropp er ringen  av heiltal (derav namnet heiltalsring).

Sjå også 
 Fraksjonskropp

Ringteori
Kommutativ algebra
Kommutativ ring

Ein kommutativ ring er ein ring R slik at  for alle s og t i R, det vil seia at multiplikasjonen er kommutativ.

Ringteori
Kommutativ algebra
Algebraiske strukturar
Kropp i matematikk

Ein kropp  med identitetselement  og  er ein algebraisk struktur slik at
  er ei abelsk gruppe med identitet .
  er ei abelsk gruppe med identitet .
  distribuerer over +:  og .
Her er  mengda av alle element i  unnateke .

Døme er kroppane ,  og  av respektive rasjonale tal, reelle tal og komplekse tal, men også kvotientkroppen , der  er eit irredusibelt polynom, og kroppen av konstruerbare tal.

Eksempel på ein endeleg kropp 
Den minste ikkjetrivielle kroppen er , der binæroperasjonane  og 
er definert som i tabellane

Sjå også 
 Gruppe i matematikk
 Ring i matematikk
 Endeleg kropp

Feltteori
Algebraiske strukturar
Abelsk gruppe

Ei abelsk gruppe er ei gruppe  der binæroperasjonen er kommutativ, det vil seia at  for alle .

Gruppa er kalla opp etter den norske matematikaren Niels Henrik Abel.

Sjå òg 
 Gruppe
 Gruppeteori

Gruppeteori
Niels Henrik Abel
Algebraisk struktur

Ein algebraisk struktur er ei mengd der det er definert ei eller fleire binære operasjonar. Strukturen vert bestemt av dei aksioma me vel. Til dømes kan me ha assosiativitet, kommutativitet, distributivitet og identitetselement og få strukturar som grupper, ringar og kroppar. 

Abstrakt algebra
Kube

Kubus viser til denne sida, for fjellet i Antarktis, sjå Kubus i Dronning Maud Land

Ein kube, kubus, regulært heksaeder eller terning er ein romfigur med 8 hjørne, 6 jamstore flater og 12 jamlange kantar og er ein av dei såkalla platonske lekamane. Einingskuba har sidelengde 1 og er kongruent med kuba  i det reelle rommet.

Måltalet for volumet av ein kubus er s3 når lengdetalet til sidene er s. Derfor vert kubus ofte nytta som namn på ein 3. potens, og eit tredjegrads matematisk uttrykk vert kalla kubisk.

Bakgrunnsstoff 

Platonske lekamar
Prismatoide polyeder
Volum
Zonoeder
Terning

Ein terning (norrønt ten(n)ingr, truleg frå lågtysk terninc, av latin quaternio, 'firar' i terningspel) er ein kubeliknande gjenstand ein kan bruka i spel for å få tilfeldige resultat. Dei vanlegaste terningane har seks sider, men det finst også andre utformingar.

Ein rett utforma terning skal ha like stort sannsyn for å landa på kvar side, og bør derfor vera laga av homogent materiale.

Det er eit ulikt symbol på kvar flate. Vanlegvis svarer symbola til tala 1, 2, 3, 4, 5 og 6, slik at flata med i og flata med 6 - i står rett ovanfor kvarandre på terningen. 

Det er funne kubeforma terningar frå det gamle Egypt i graver. Dei gamle grekarane hadde ein firkanta terning kalla astragalus.
Ein terning er vanleg å bruka i ulike spel, som hundre, ludo, yatzy og Settlers.

Kjelder

Bakgrunnsstoff

Spelutstyr
Geometri
Ord frå norrønt
Weimar (Lahn)

Weimar (Lahn) er ein kommune i landkrinsen Marburg-Biedenkopf i den tyske staten Hessen med 7600 innbyggjarar. Han ligg ved elva Lahn.

Bilete

Bakgrunnsstoff 
 Offisiell side

Byar i Hessen
Byar i Tyskland
Us and Them

«Us and Them» (Vi og dei) er ein song av det britiske bandet Pink Floyd på albumet deira The Dark Side of the Moon frå 1973. Songen er skriven av Richard Wright og Roger Waters, og er sungen av David Gilmour (med harmonivokal av Wright). 

«Us and Them» vart gjeven ut som den andre singelen frå The Dark Side of the Moon i USA og nådde 72. plassen på Cash Box Top 100-lista i mars 1974. Singelen nådde òg 85. plassen på den kanadiske lista.

Komposisjon 

«Us and Them» er ein forholdsvis roleg song. Det vert framført to saksofonsoloar i løpet av songen, ein i byrjinga og ein i den andre halvdelen av songen. I midten av songen er det eit mellomparti der Pink Floyd sin scenearbeidar «Roger the Hat» snakkar. 

Songen skildrar at folk har ein tendens til å halde seg unna dei som er annleis i tilfelle som krig, politikk og sosiale klassar. I tillegg skildrar han kampen mellom ynska til borgarane og regjeringa deira, kampen mellom «oss og dei». Mange tilhengjarar av Pink Floyd meiner at songen er påverka at Waters sin far døydde i Andre verdskrig. Songen har ein sakte jazzstil, som ein ofte hadde på 1940-talet, og songen er eit slags tidssprang tilbake til kulturen i Storbritannia på 1940-talet, og starten på pasifismen. 

Songen vart opphavleg laga av Wright i 1970 som eit pianostykke for filmen Zabriske Point, men då med namnet «The Violent Sequence».ref></ref>

Medverkande
David Gilmour – elektrisk gitar, solovokal (vers og refrenget)
Richard Wright – Hammondorgel, piano, harmonivokal (refrenget)
Roger Waters – bassgitar, fuzzbass
Nick Mason – trommer

Andre medverkande
Dick Parry – tenorsaksofon
Lesley Duncan – korvokal
Doris Troy – korvokal
Barry St. John – korvokal
Liza Strike – korvokal

Stemmer 
 «I mean, they're not gunna kill ya, so if you give 'em a quick short, sharp, shock, they don't do it again. Dig it? I mean he get off lightly, 'cos I would've given him a thrashing - I only hit him once! It was only a difference of right and wrong, innit. I mean good manners don't cost nothing do they, eh?» - Roger the Hat

Andre versjonar 
 Konsertversjonar av songen vart gjeve ut på både P*U*L*S*E og Delicate Sound of Thunder. Begge desse versjonane er litt kortare enn studioversjonen, og har litt forskjellige saksofonsolar. 
 Songen vart òg gjeve ut på samleplata Echoes: The Best of Pink Floyd.

Kjelder

Denne artikkelen bygger på «Us and Them (song)» frå ,  den 29. juni 2019. 
 oppgav desse kjeldene:

Bakgrunnsstoff 
 Melding frå AMG

Singlar frå 1974
Pink Floyd-songar
Antikrigssongar
Balladar frå 1970-åra
Songar skrivne av Richard Wright
Songar skrivne av Roger Waters
Songar produserte av David Gilmour
Songar produserte av Roger Waters
Songar produserte av Richard Wright
Songar produserte av Nick Mason
Harvest Records-singlar
Rockeballadar
Songar frå 1973
Nordaust-Svalbard naturreservat

Nordaust-Svalbard naturreservat er eit naturreservat oppretta ved forskrift av 1. juni 1973 i medhald av Svalbardlova. Nordaust-Svalbard naturreservat omfattar Kvitøya, Kong Karls Land og Nordaustlandet med omliggande øyar og territorialfarvatn, samt landet på vestsida av Hinlopenstredet nordaust på Svalbard.

Formålet med fredningen er å ta vare på eit stort og nær urørt naturområde på land og i sjøen som mellom anna er leveområde for fugl, sjøpattedyr og isbjørn, som har eit storslege landskap og som har kulturminne frå kvalfanbgsttida. 

Sysselmannen kan regulere all ferdsel på land og i sjøen i naturreservatet. Alle naturinngrep er forbode ved forskrift.

Bakgrunnsstoff
Verneområde på Svalbard  (PDF)

Naturreservat på Svalbard
Verneområde oppretta i 1973
Nordaustlandet
Søraust-Svalbard naturreservat

Søraust-Svalbard naturreservat er eit naturreservat oppretta ved forskrift av 1. juni 1973 i medhald av Svalbardlova. Søraust-Svalbard naturreservat omfattar Barentsøya og Edgeøya med omliggande øyer og territorialfarvatn, med Kükenthalvøya, Ryke Yseøyane, Halvmåneøya og Tusenøyane søraust på Svalbard.

Formålet med fredinga er å ta vare på eit stort og nær urørt naturområde på land og i sjøen som mellom anna er leveområde for fugl, sjøpattedyr og isbjørn, som har eit storslege landskap og som har kulturminne frå kvalfangsttida. 

Sysselmannen kan regulere all ferdsel på land og i sjøen i naturreservatet. Alle naturinngrep er forbode ved forskrift.

Lenkje til kart 
Verneområde på Svalbard 

Verneområde oppretta i 1973
Naturreservat på Svalbard